Archivu de la categoría ‘Firefox’
#000000
Si vos pasa que nun anovamientu de software, Firefox vos apaez n’inglés y non n’asturianu, pue ser por delles razones (un fallu, un locale instaláu.. etc) pero nun tenéis qu’andar esperando a que Ubuntu vos unvie otra vegada los paquetes de llingua. Pa instalar el paquete de llingua, Mozilla permítenos instalar el ficheru manualmente. Namái hai que saber l’enllaz:
#000001
LO PRIMERO Miráis la versión de Firefox que tenéis instalada. (En Help–>About Firefox) Nel mio casu, la 23.0 , y entráis na carpeta:
#000002
El Llibru de Mozilla 15:1
#000004
Otra vegada podemos esfrutar del güevu pintu de los programadores del equipu de Firefox, “El Llibru de Mozilla“. Pa ver esti güevu pintu, namás tienes qu’escribir na barra de navegación del Firefox lo siguiente:
#000005
Si nun tienes la cabera versión, verás el párrafu 11:9 , nel que se fai referencia al resurdimientu de La bestia (Firefox) y a estancamientu de Mammon (Microsoft Internet Explorer).
#000006
Pero si yes culu inquietu y yá tienes la cabera versión de Firefox 😀 , verás el nuevu párrafu de la profecía, el 15:1
#000007
Como siempre, hai que lleer estes pallabres en clave “profética”, y el párrafu anterior significa lo siguiente:Cuando diz “Los ximielgos de Mammon” (Mammon ye Microsoft) y con “ximielgos” refierse a Apple y Google, que colos sos sistemes operativos móviles, respeutivamente iOS y Android, teníen el duopoliu del mercáu de los S.O. móviles y lluchaben ente ellos por estender la “escuridá”. La “nueva escuridá” refierse al calter zarráu de les sos app stores tradicionales. La bestia entamó a movese “xagazmente” refierse al nuevu ciclu de llanzamientos rápidos de Firefox. La frase “foi más allá, y multiplicóse” refierse a que “Firefox diversificóse”, yá que Firefox fízose presente nos teléfonos móviles como Restolador web (Firefox p’Android) y tamién col so propiu sistema operativu, Firefox OS (Gaia). El versu númberu 15:1 refierse a la conxelación del códigu de Firefox OS 1.0 (Xineru 15, 2013).
#000008
Entá nun uses Firefox na to llingua? Da’l pasu. Firefox ye l’únicu qu’apostó y apuesta siempre pola to privacidá. Y ta na to llingua. 😉
#000009
Firefox 19 con llector integráu de pdf
#000011
Yá s’espublizó la versión 19 de Firefox. Ente les nueves meyores qu’incorpora, como la velocidá d’arranque, funciones pa desendolcadores de CSS en HTML5 y dellos bugs iguaos, la principal ye’l nuevu llector integráu de PDF’s.
#000012
Namás necesitamos facer clic nel enllaz d’un pdf, y Firefox va abrínoslu dientro la nuestra ventana. Tenemos por supuestu les opciones de zoom, axuste de páxina, descarga del documentu pdf, y posibilidá de amosalu nuna barra llateral en forma de “miniatures” o “d’esquema“. Tamién pue visualizase a pantalla completa y inclúi la posibilidá de guardalu nos nuestros marcadores.
#000013
Copiar la configuración de Mozilla n’otru equipu
#000015
Imaxina que tienes el Firefox configuráu colos tos marcadores favoritos, les contraseñes guardaes, les preferencies de vista de llingüetes, privacidá, les canales RSS....
#000016
Y el Thunderbird configuráu colos tos filtros anti SPAM, les cuentes de corréu, los contautos, los rexistros de chat, les plantíes, los borradores, les regles d’entrada y distribución por carpetes.... los EMAILS! (tanto unviaos como recibíos), les etiquetes, .. etc.
#000017
Y agora imaxina, que tienes que trabayar n’otru equipu, y entamar dende cero a configurar tolos filtros, correos, marcadores... un coñazu vaya! y amás casi nunca queda como nel equipu orixinal.
#000018
Nesti post vas deprender cómo tener la mesma configuración en Firefox y Thunderbird en cualquier equipu:
#000019
Simplemente vete a la carpeta personal del to equipu. Calca Ctrl+h pa ver los ficheros y carpetes ocultes (son les que lleven un puntu delantre)
#000020
Pues copia eses carpetes (.mozilla y .thunderbird) y apégales na carpeta personal del nuevu equipu . Y pista. Tendrás Firefox y Thunderbird cola mesma configuración. 😀
#000021
NOTA: Date cuenta que tas apegando carpetes ocultes: Pa ver si les apegasti bien o non, tendrás que calcar Ctrl+h, sinón, nun vas veles 😉
#000022
Thunderbird nun m’abre los enllaces!
#000024
Qué habrás armao... 😀 😀
#000025
Pa los que sois culu inquietu y teáis tol día caciplando coles coses, y probando versiones nueves, betes, etc, etc... ye posible que con tol baruyu de versiones despistéis a los programes de lo que tienen que facer. Y una d’estes coses ye que vos pase (como a mín) que’l Thunderbird nun vos abra los enllaces nel navegador cuando pincháis nellos.
#000026
Lo más normal, ye que nun tengas bien configurao l’aplicación predeterminanda pa cada tipu d’aición. Dende’l dash, escribi “Preferencies del sistema” o “Axustes del sistema” (dependiendo de la versión d’Ubuntu qu’uses, va ser una o otra). Na ventana que s’abre, vete a abaxo y seleiciona “Detalles”.
#000027
....o cenciellamente, nel ‘Dash’ o Tableru, escribes Detalles 😉
#000028
Vas a la Seición: “Aplicaciones predeterminaes”, y defines que p’abrir webs, seya Firefox. Tien que quedar como esto:
#000029
En Thunderbird, vais a Ayuda–>Reaniciar colos complementos desactivaos. Na ventana que vos apaez, nun marcáis dengún caxellu y pista. Si funciona, ye que teníeis un complementu (que vete tu a saber porqué) taba dándovos fallu. Namás vos queda nesi casu, dir probando ún a ún (activando y desactivando) hasta dar con él. Ye lo qu’hai.
#000030
Cuál ye la ruta al “executable” del Firefox que uses? Ye lo primero qu’hai que saber. Abri un terminal, y escribi:
#000031
Vete a la to carpeta personal. Calca Ctrl+h pa ver les carpetes ocultes. Verás una que tien un puntu delantre y que se llama .thunderbird Entra nella
Entra na carpeta que se llama XXXXX.default y abri’l ficheru denomáu prefs.js con un editor de testu.
Abaxo del too del ficheru, amiesta estes dos llinies:
#000034
Guarda los cambeos y pista.
#000036
Gracies a Mozilla tenemos güei el restolador Firefox y el xestor de corréu Thunderbird, esti videu fai un resume de la hestoria del proyeutu Mozilla...
#000038
Dende que Mozilla anunció cambiar el ciclu de llanzamientos de Firefox, ésti nun fai más que medrar y medrar en calidá, y nueves esperiencies. Güei mesmo, Mozilla asoleyó Firefox 7 con munches nueves meyores y un meyor rendimientu, sobre tou, pa GNU/Linux.
#000040
Ente les meyores d’esta nueva versión, podemos alcontrar
#000041
Meyor optimización na xestión de la memoria RAM, ente un 20 y un 50%. Si uses Ubuntu 11.10 (beta) yá pues notar la meyora.
Meyores en Firefox Sync, aumentando la velocidá de sincronización.
Bloquéu de complementos non deseaos.
#000042
Pa instalalu n’Ubuntu, amiesta’l repositoriu PPA y anova:
#000043
O dende la páxina oficial: 
#000044
Mientres tantu, y peles nueches, sele que sele, en Softastur yá tán trabayando na versión 9 😉
#000045
Mozilla espubliza güei la versión 5 de Firefox, el restolador web más usáu n’Europa y emblema del software llibre nel mundu.
#000047
Les meyores que destaquen na nueva versión son:
#000048
Yá puede baxase de baldre pa tolos sistemes operativos y llingües
dende la direición oficial: 
#000050
Esti ye’l tecláu pa Llingua Asturiana n’Android (en fase beta)
#000053
Al camín qu’entá-yos queda por andar a les nueses lletres más queríes, la ḥ y la ḷḷ (lletra y dígrafu respectivamente), ya-y queda un pocoñín menos p’acabase. Pero aínda ye abegoso pa un usuariu, poder usar estes lletres dende un tecláu. Podría resumilo diciendo que, si la llingua asturiana tuviere’l mesmu respaldu que’l restu de les llingües esto nun pasaba. Y toi falando dende’l nivel institucional... nel que llevamos 30 años perdíos. La cosa ta cambiando, y agora, adulces, el mundu (teunolóxicu) decátase de que nun requexu del mundu hai una llingua qu’esiste, que tien “presencia” na rede, y que necesita ferramientes como’l restu de les llingües (cuesta imaxinar al Català ensin la so “ç“). Asturies ye un ‘rara avis‘ nesti casu, de les nueses lletres, nin mú. ¿Crees que’l gobiernu asturianu, al que-y tas pagando, esmolezse por esti fechu?
#000054
Asina que los asturfalantes vense nuna cruciada escontra gobiernos y teunoloxía: El mundu nun sabe qu’esistimos, y el gobiernu quier que’l mundu siga ensin saber qu’esistimos. Esto traduzse en que teunolóxicamente ye difícil facese oyir ente tantes llingües “qu’esisten”, cuando la nuestra “nun esiste” y el gobiernu namás da subvenciones pa facer “La Oreja Verde”. Y nun digamos lo difícil que ye pegase sólo a nivel “d’Asociación pro-llingua” escontra multinacionales del Software.
#000055
Si cuando escribo Ḥ ḥ Ḷ y ḷ ves bien les nueses lletres, eso ye bona noticia y quier dicir que les coses tán cambiando pa bien. Si pol contrariu, ves cuadraos o cares riéndose, (toi falando de PC’s, non de Smartphones) sabrás de lo que toi falando. El navegador llibre Firefox, amuesa correutamente les nueses lletres. Nel casu de los Smartphones, queda camín por recorrer, y en munchos casos el resultáu depende d’una multinacional, non sólo del navegador, pero al tiempu.
#000056
Ta mui bien que (yá) puedas ver correutamente la ḷḷ y la ḥ , pero... ¿cómo faes pa escribiles? ¿Copy+paste? La llingua asturiana usa un alfabetu con signos diacríticos QUE TIENEN que poder escribise con facilidá dende un tecláu. Copy+paste ó ‘U+1E25’ – ‘U+1E37’ nun son soluciones. Esti ye’l siguiente pasu: un tecláu adautáu a les carauterístiques del usuariu asturfalante. Hai cientos de teclaos distintos: pal Chinu, pal Bosniu, pal Feroés... etc
#000057
Ubuntu foi el primer sistema operativu qu’incluyó les nueses lletres nun tecláu. 😀 Una vuelta más, demuéstrase que’l Software llibre ta pa sirvir a la xente y non a los intereses económicos de les empreses qu’aten a la xente.
#000058
Y nel casu de los Smartphones, yá veis nel videu del entamu que paez que la cosa muévese. A ver si pasu ente pasu, facemos ente toos normal lo que tien que ser normal.
#000059
Saludos a toos, (menos a los políticos cazurriles, que son el cáncer d’esti pueblu)
#000060
Descargar videos de Youtube con Ubuntu
#000062
Los usuarios de Linux, tenémoslo (teníamoslo) bien fácil pa descargar un videu dende Youtube. Mentantu se reproduz el videu en Youtube, vamos a la carpeta /tmp y ehí alcontramos el ficheru con nome Flash_vwxyz, y namás tenemos que copialu a la nuesa carpeta de videos.
#000063
Pero si anovestis los paquetes estos díes, y tamién anovestis la versión de Flash, vais alcontravos con qu’esti métodu yá nun vos funciona... (cagonros, colo bien que me venía a mi...). Pero tampoco ye pa tanto, preséntovos Video DownloadHelper.
#000064
Video DownloadHelper ye una aplicación pa Firefox pa descargar estos videos. Primero vamos a la páxina:
#000065
y calcamos en “Añadir a Firefox” (nun taba de más que daquién traduxera al asturianu la páxina de descargues: costóme bien de tiempu saber que se referíen a “Amestar” a Firefox...). Dempués d’unos segundos, apaecerávos una ventana que vos diz que “nun ye seguro instalar complementos nos que nun se confía”. Podemos confiar na páxina y nel complementu, asina que dámos-y a “Instalar agora“.
#000066
Agora, cada vez que vayamos a Youtube, veremos daqué apaecío a esto:
#000067
Na esquina superior esquierda, vemos l’iconu del DownloadHelper. Calcamos sobre él, y escoyemos “Download”. Lo demás, imaxináisvoslo 😉
#000068